CELEX: 62011CN0454
Language: el
Date: 2011-09-01 00:00:00
Title: Υπόθεση C-454/11: Αίτηση για την έκδοση προδικαστικής αποφάσεως, την οποία υπέβαλε το Augstākās tiesas Senāts (Δημοκρατία της Λεττονίας) την 1η Σεπτεμβρίου 2011 — Gunārs Pusts κατά Lauku atbalsta dienests

12.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/12
            
         Αίτηση για την έκδοση προδικαστικής αποφάσεως, την οποία υπέβαλε το Augstākās tiesas Senāts (Δημοκρατία της Λεττονίας) την 1η Σεπτεμβρίου 2011 — Gunārs Pusts κατά Lauku atbalsta dienests
   (Υπόθεση C-454/11)
   2011/C 331/19
   Γλώσσα διαδικασίας: η λεττονική
   
      Αιτούν δικαστήριο
   
   Augstākās tiesas Senāts
   
      Διάδικοι στην υπόθεση της κύριας δίκης
   
   
      Προσφεύγων/αναιρεσείων: Gunārs Pusts
   
      Καθής/αναιρεσίβλητη: Lauku atbalsta dienests
   
      Προδικαστικά ερωτήματα
   
   
               1)
            
            
               Πρέπει οι διατάξεις του δικαίου της Ευρωπαϊκής Ένωσης που διέπουν την επιστροφή των ενισχύσεων να ερμηνεύονται υπό την έννοια ότι επιτρέπουν να θεωρηθεί ότι η καταβολή ενισχύσεως δεν δικαιολογείται όταν ο δικαιούχος της ενισχύσεως εξακολούθησε μεν να τηρεί της δεσμεύσεις, δεν τήρησε όμως τους κανόνες που ισχύουν για την αίτηση καταβολής της ενισχύσεως;
            
         
               2)
            
            
               Συνάδει προς το δίκαιο της Ευρωπαϊκής Ένωσης που διέπει την επιστροφή των ενισχύσεων κανόνας από τον οποίο προκύπτει ότι οι δεσμεύσεις τις οποίες έχει αναλάβει ο δικαιούχος της ενισχύσεως δεν έχουν τηρηθεί όταν η εν λόγω μη τήρηση συνάγεται απλώς από το γεγονός ότι ο δικαιούχος δεν υπέβαλε σχετική αίτηση, χωρίς να του παρασχεθεί η δυνατότητα να διατυπώσει συναφώς την άποψή του;
            
         
               3)
            
            
               Περιλαμβάνει το δίκαιο της Ευρωπαϊκής Ένωσης περί της επιστροφής των ενισχύσεων κανόνας δυνάμει του οποίου, σε περίπτωση που δεν είναι πλέον δυνατή η διενέργεια επιτόπιου ελέγχου (διότι έχει παρέλθει το έτος) και, ως εκ τούτου, τεκμαίρεται ότι δεν τηρήθηκαν οι δεσμεύσεις που έχει αναλάβει ο δικαιούχος της ενισχύσεως, ο δικαιούχος αυτός οφείλει να επιστρέψει το σύνολο των ποσών που ήδη καταβλήθηκαν κατά το χρονικό διάστημα ισχύος των δεσμεύσεων, έστω και αν τα ποσά αυτά έχουν χορηγηθεί και καταβληθεί ήδη επί πλείονα έτη;